تمت ارشفة منتديات نبع الفرات
المشاركات من الموضوع نصاريات
تخيل جايبه ميه بديها * شاله احسين ودموعه تنثر
گامت تستدير اعيون طفله * شبح عين لبوه اوعين لهله
آيس شاف ميه ما حصله * رد غمض اعويناته أو سكر
شمه اوجبه ابصدره أو خده * أو چبد احسين يابس مثل چبده
يبويه ما بعد للعيش رده * اهو ايحاچيه اولن سهم المقدر
طاخ الطفل للگاع أو تعفر
أو دمه مثل ماي العين فجر
تلگى احسين دم الطفل بيده * اشحال اليچتل ابحضنه وليده
سال أو ترس چفه من وريده * اوذبه للسما أو للقاع ما خر
اويلي من لفت سكنه تنادي * يبويه العطش ها الفت افوادي
صدت لن اخوها الطفل غادي * يلولح رگبته أو دمه يفور
يبويه ذاب چبدي أو چبدة امه * دخليني أو دعنه وشمه
يبويه ليش ما تسجيه دمه * بلچن چبدته تبرد امن الحر
يخويه عون من حبك أو شمك * يخويه عون من راواك لمك
لغسلنك يخويه ابفيض دمك * أو گبرك بالگلب يا خوي لحفر
گام احسين يمشي يم الانصار * وقف يمهم أو چبده امن العطش نار
نده عباس خويه والدمع فار * يخويه گوم لينه الساع واحضر